गोला गोकर्णनाथ-खीरी। शहर के प्रमुख चिकित्सक डॉ. आशुतोष गुप्ता के पिता का निधन हो गया है। वह 70 वर्ष के थे। शहर के खुटार रोड निवासी प्रमुख हड्डी रोग विशेषज्ञ डॉ. आशुतोष गुप्ता के पिता विजय कुमार गुप्ता मधुमेह रोग से पीड़ित थे। पिछले कई दिनों से उन्हें बुखार आ रहा था जिसका इलाज चल रहा था। बुधवार की दोपहर उन्होंने अंतिम सांस लेकर दुनिया से विदा ले ली। उनका अंतिम संस्कार स्थानीय मुक्तिधाम में कर दिया गया है। उनकी अंतिम विदाई में सपा विधायक विनय तिवारी, बसपा विधायक रोमी साहनी, व्यापार मंडल अध्यक्ष कैलाश गुप्ता, गोपाल कृष्ण शुक्ल, बालकृष्ण गुप्ता, सुशील पांडेय, विजय माहेश्वरी, श्रवण माहेश्वरी, केशव अग्रवाल, प्रेमचन्द्र जायसवाल समेत तमाम स्वजातीय बंधु और चिकित्सक मौजूद रहे।